Laszlo Dioszegi a pus banii 'la copt'. Prima promisă pentru Sepsi
Petrolul - Sepsi se joacă de la ora 20:00, în cadrul ultimei etape din sezonul regulat.
Patronul echipei din Sfântu Gheorghe a dezvăluit ce primă le-a promis elevilor lui Bernd Storck. Omul care a făcut din Sepsi o formație importantă a Ligii 1 e unul dintre patronii din primul eșalon care nu apare în scandaluri și a reușit să se țină de promisiuni în relația cu jucătorii și cu membrii staff-ului tehnic.
Înainte de partida cu Petrolul din această seară, Dioszegi spune că fiecare fotbalist are o primă specială pentru intrarea în play-off.
"Fiecare jucător are în parte o primă specială pentru a intra în playoff. La noi, fiecare meci câștigat înseamnă 900 de euro.
Eu cred că jucătorii trebuie să joace pentru a intra în playoff, pentru a juca împotriva FCSB, a lui CFR, a Rapidului. Parcă e mai bine decât să tremurăm pentru loc de baraj sau pentru retrogradare, nu?", a declarat Laszlo Dioszegi, potrivit playsport.
Cinci victorii, şase remize şi trei înfrângeri este palmaresul înregistrat de prahoveni pe teren propriu în ediţia curentă. De partea cealaltă, covăsnenii au câştigat patru dintre cele 14 deplasări din campionatul actual, iar de alte două ori au terminat la egalitate. Petrolul şi Sepsi OSK s-au mai întâlnit în principala competiţie internă doar de trei ori, un joc a fost câştigat de covăsneni, iar alte două partide s-au terminat la egalitate.
Primele confruntări au avut loc în sezonul regulat precedent, când gruparea din Sf. Gheorghe a remizat în deplasare, scor 1-1, apoi s-a impus pe teren propriu cu 2-0. Cea mai recentă dispută din SuperLiga României s-a consemnat pe 4 noiembrie 2023, Sepsi OSK - Petrolul 0-0.
Urmăriți SPORT.RO și pe Google News